open-index/open-wikipedia-markdown huggingface dataset:
หาดซิลการ์

**หาดซิลการ์** (; ) เป็นหาดกาลิเซียชายฝั่งเมืองที่ตั้งอยู่ในเทศบาลซันเชนชู จังหวัดโปนเตแบดรา ประเทศสเปน มีความยาว 750 เมตร และมีทางเดินริมทะเลชื่อเดียวกันทอดยาวตลอดแนว 

## รายละเอียด
หาดซิลการ์เป็นหาดในเขตเมือง ตั้งอยู่ในเรียแห่งโปนเตแบดรา แยกจากหาดบัลตาร็ในโปร์โตโนโบตรงแหลมที่รู้จักกันในชื่อ ปุนตาโดบิกาโญ (Punta do Vicaño) ปลายด้านขวาสุดเป็นท่าจอดเรือขนาดใหญ่ของซันเชนชู

ซิลการ์เป็นหาดที่มีนักท่องเที่ยวพลุกพล่านมากที่สุดในแคว้นกาลิเซีย ในชายหาดแห่งนี้ บนโขดหินห่างจากชายฝั่งเพียงไม่กี่เมตร มีรูปปั้น *มาดามา* อันเป็นผลงานของศิลปิน อัลฟอนโซ บิลาร์ ลาเมลาส ตั้งอยู่

## ภาพ

File:Sanxenxo - Praia de Silgar.jpg
File:Madama de Silgar statue and waterfront in Sanxenxo, Spain.jpg
File:Praia de Silgar, Sanxenxo, Galiza.jpg
File:Praia de Silgar, Sanxenxo.jpg
File:Playa de Sangenjo, Pontevedra, España, 2015-09-23, DD 40.JPG
File:Praia de Silgar. Sanxenxo. Galiza SX-5.jpg
File:Praia de Silgar. Sanxenxo. Galiza. 2015.jpg
File:Praia de Silgar. Sanxenxo. Galiza SX-7.jpg
File:Praia de Silgar. Sanxenxo. Galiza SX-18.jpg


## อ้างอิง

### แหล่งข้อมูลอื่น
* Photo: Night view of La Madame on Silgar beach, Sanxenxo
* Photo: Promenade, night view, Silgar Beach

หมวดหมู่:จังหวัดโปนเตแบดรา
หมวดหมู่:ชายหาดในประเทศสเปน
หมวดหมู่:ชายหาดในแคว้นกาลิ้ซีย
หมวดหมู่:สถานที่ท่องเที่ยวในแคว้นกาลิเซีย
1-2-3 ด่วนมหาภัย

***1-2-3 ด่วนมหาภัย*** เป็นภาพยนตร์ไทยแนวโลดโผน ผจญภัย ขนาด 35 มม. พากย์เสียงในฟิล์ม ปี พ.ศ. 2520 สร้างโดยณรงค์ ภูมินทร์ โปรดักชัน กำกับและอำนวยการสร้างโดยณรงค์ ภูมินทร์ ที่ร่วมกำกับกับวินัย วิเศษศิริ นำแสดงโดยกรุง ศรีวิไล, สรพงศ์ ชาตรี, นิรุตติ์ ศิริจรรยา, นัยนา ชีวานันท์, ปิยะมาศ โมนยะกุล, เนาวรัตน์ ยุกตะนันท์, ภัทราวดี ศรีไตรรัตน์, สายัณห์ จันทรวิบูลย์และลักษณ์ อภิชาติ เข้าฉายครั้งแรกเมื่อวันที่ 29 เมษายน พ.ศ. 2520 ภาพยนตร์เรื่อง 1-2-3 ด่วนมหาภัย นับเป็นภาพยนตร์ทุนสร้างสูงในช่วงปี พ.ศ. 2520 โดย ณรงค์ ภูมินทร์ ซึ่งทำหน้าที่ผู้อำนวยการสร้างและผู้กำกับ ได้ใช้ทุนในการสร้างสูงถึง 3 ล้านบาท ซึ่งถือว่าสูงมากในยุคนั้น (คิดเป็นมูลค่าประมาณ 30 ล้านบาทในปัจจุบัน) นอกจากนี้ ภาพยนตร์ยังรวบรวมนักแสดงชื่อดังในช่วงเวลานั้นมาร่วมแสดงเป็นจำนวนมาก นอกจากนี้ ตัวละคร เชษฐา นักดนตรีวงแตกที่รับบทโดย เศรษฐา ศิระฉายา ถูกสันนิษฐานว่าอาจได้รับแรงบันดาลใจจากชีวิตจริงของ เศรษฐา เอง เนื่องจากในปี พ.ศ. 2519 ซึ่งเป็นช่วงเวลาที่ภาพยนตร์อยู่ระหว่างการถ่ายทำ วงดิอิมพอสซิเบิ้ล วงดนตรีสตริงชื่อดังในยุคนั้นที่มีเศรษฐาเป็นนักร้องนำ ได้ประกาศยุบวงอย่างเป็นทางการ ส่งผลให้สมาชิกแยกย้ายกันไปคนละทิศทาง สถานการณ์ดังกล่าวมีความสอดคล้องกับบทบาท “นักดนตรีวงแตก” ของตัวละครเชษฐา ทั้งนี้ ภายหลังการยุบวง เศรษฐาได้ผันตัวเข้าสู่วงการแสดงอย่างเต็มตัว

## เนื้อเรื่อง
การเดินทางด้วยรถบัสข้ามจังหวัดที่มีผู้โดยสารหลากหลายอาชีพ ทั้งเศรษฐี ตำรวจนอกเครื่องแบบอย่าง ร้อยตำรวจโทเอกสิทธิ์ (กรุง ศรีวิไล) ตำรวจตระเวนชายแดนอย่าง ร้อยตำรวจตรีเผด็จ (สรพงศ์ ชาตรี) ครูอย่าง ศรีจันทร์ (นัยนา ชีวานันท์) ผู้สูงอายุ และพนักงานประจำรถอย่าง ทิพวรรณ (ปิยะมาศ โมนยะกุล) ต้องกลายเป็นสถานการณ์คับขัน เมื่อระหว่างทางมีกลุ่มผู้ก่อการร้ายบุกยึดรถและจับทุกคนเป็นตัวประกัน ก่อนนำตัวไปยังค่ายของตน ท่ามกลางความหวาดกลัวและความไม่ไว้วางใจกันเอง กลุ่มผู้โดยสารที่เคยมีปากเสียงและความขัดแย้งจึงจำต้องตัดสินใจเลือกระหว่างการร่วมมือกันเสี่ยงชีวิตหลบหนีออกจากค่ายด้วยรถบัสคันนี้ หรือยอมจำนนและปล่อยชะตากรรมของตนไว้ในเงื้อมมือของผู้ก่อการร้าย

## นักแสดง
* กรุง ศรีวิไล รับบท ร้อยตำรวจโทเอกสิทธิ์
* สรพงศ์ ชาตรี รับบท ร้อยตำรวจตรีเผด็จ
* นิรุตติ์ ศิริจรรยา รับบท อนุชา
* นัยนา ชีวานันท์ รับบท ศรีจันทร์
* ปิยะมาศ โมนยะกุล รับบท ทิพวรรณ
* เนาวรัตน์ ยุกตะนันท์ รับบท รพีพรรณ
* ภัทราวดี ศรีไตรรัตน์ รับบท ภัทรา
* เศรษฐา ศิระฉายา รับบท เชษฐา
* สายัณห์ จันทรวิบูลย์ รับบท โอฬาร
* ลักษณ์ อภิชาติ รับบท เชิต
* สมบูรณ์ สุขขีนัย รับบท เบิ้ม
* ภิญโญ ปานนุ้ย รับบท โย
* กิตติ ดัสกร รับบท ปิ๊ด
* ต่อลาภ กำพุศิริ รับบท ต่อ
* โขมพัสตร์ อรรถยา
* บู๊ วิบูลย์นันท์ รับบท เสี่ยโอ้ว
* สมชาย สามิภักดิ์ รับบท ชาย
* รัตนาภรณ์ อินทรกำแหง รับบท รัตนา
* สมพงษ์ พงษ์มิตร รับบท พ่อ
* อภิชาติ โพธิไพโรจน์ รับบท ใหญ่
* วิชา
* สุลาลีวัลย์ สุวรรณทัต รับบท ป้าแม้น
* เมือง อพอลโล่
* ด.ญ.อัญญารัตน์ สุทัศน์ ณ อยุธยา
* บรรจง นิลเพชร รับบท แตน
* สมพงษ์ ตรีบุบผา รับบท พงษ์

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์ที่มีฉากในป่า
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ภาษาไทยในคริสต์ทศวรรษ 1970
ยีหลำ

**ยีหลำ**  ในภาษาจีนกลางเรียกว่า **หรู่หนานจฺวิ้น** () เป็นกุ๋น (郡 *จฺวิ้น*) หรือเมืองของจีนตั้งแต่ยุคราชวงศ์ฮั่น (漢) ถึงยุคราชวงศ์ถัง (唐) ตั้งอยู่ในมณฑลเหอหนาน (河南) และมณฑลอานฮุย (安徽) ในปัจจุบัน ชื่อ "ยีหลำ" (หรู่หนาน) เป็นการระบุถึงตำแหน่งที่ตั้งของเมืองซึ่งอยู่ฝั่งใต้ของแม่น้ำยีหรือแม่น้ำหรู่ (汝水 *หรูฉุ่ย*) แม่น้ำในประวัติศาสตร์ที่ไหลเข้าแม่น้ำห้วยหรือแม่น้ำหฺวาย (淮河 *หฺวายเหอ*)

## ประวัติศาสตร์
เมืองยีหลำเป็นส่วนหนึ่งของราชรัฐหฺวายหยาง (淮陽國 *หฺวายหยางกั๋ว*) ในช่วงต้นยุคราชวงศ์ฮั่นตะวันตก (西漢 *ซีฮั่น*) เมื่อ ค.ศ. 156 ยีหลำถูกมอบให้เป็นเขตศักดินาในฐานะราชรัฐแก่หลิว เฟย์ (劉非) พระโอรสของพระเจ้าฮั่นเกงเต้ (漢景帝 *ฮั่นจิ่งตี้*) หนึ่งปีต่อมา เขตศักดินาของหลิว เฟย์ถูกเปลี่ยนเป็นเจียงตู (江都) ส่วนยีหลำได้กลายมามีสถานะเป็นเมืองหรือกุ๋น (郡 *จฺวิ้น*) ในช่วงปลายราชวงศ์ฮั่นตะวันตก เมืองยีหลำมีอำเภอใต้การปกครองทั้งหมด 37 อำเภอ ได้แก่ ผิง-ยฺหวี (平輿), หยางอาน (陽安), หยางเฉิง (陽城), ลี่เฉียง (郦強), ฟู่ปัว (富波), นฺหวี่หยาง (女陽), ถงหยาง (鮦陽), อู๋ฝาง (吳房), อานเฉิง (安成), หนานตุ้น (南頓), หล่างหลิง (朗陵), สี่หยาง (細陽), อี๋ชุน (宜春), นฺหวี่อิน (女陰), ซินไช่ (新蔡), ซินซี (新息), ฉฺวีหยาง (灈陽), ชีซือ (期思), เชิ่นหยาง (慎陽), เชิ่น (慎), เจ้าหลิง (召陵), อี้หยาง (弋陽), ซีผิง (西平), ช่างไช่ (上蔡), ชิน (浸), ซีหฺวา (西華), ฉางผิง (長平), อี๋ลู่ (宜祿), เซี่ยง (項), ซินชี (新郪), กุยเต๋อ (歸德), ซินหยาง (新陽), อานชาง (安昌), อานหยาง (安陽), ปั๋วหยาง (博陽), เฉิงหยาง (成陽) และติ้งหลิง (定陵) เมื่อ ค.ศ. 2 เมืองยีหลำมีประชากร 2,596,148 คนใน 461,587 ครัวเรือน เมื่อ ค.ศ. 140 ในยุคราชวงศ์ฮั่นตะวันออก (東漢 *ตงฮั่น*) เมืองยีหลำมีอำเภอใต้การปกครองทั้งหมด 37 อำเภอ และมีประชากร 2,100,788 คนใน 404,448 ครัวเรือน

มีการก่อตั้งเมืองหรือกุ๋นใหม่ 2 เมืองคืออี้หยางและหรู่อิน (汝陰) แยกออกจากเมืองยีหลำในรัชสมัยของโจผี (曹丕 *เฉา พี*) แห่งรัฐวุยก๊ก (魏國 *เว่ย์กั๋ว*) และรัชสมัยของสุมาเอี๋ยน (司馬炎 *ซือหม่า เหยียน*) แห่งราชวงศ์จิ้น (晉) ตามลำดับ เมื่อ ค.ศ. 280 เมืองยีหลำมีอำเภอใต้การปกครองทั้งหมด 15 อำเภอและมีประชากร 21,500 ครัวเรือน รวมแล้ว 3 เมืองมีประชากร 46,700 ครัวเรือน ในรัชสมัยจักรพรรดิจิ้นฮุ่ยตี้ (晉惠帝) มีก่อตั้งเมืองใหม่อีก 2 เมืองแยกจากเมืองยีหลำ ได้แก่ ซินไช่และหนานตุ้น ในยุคราชวงศ์เว่ย์เหนือ (北魏 *เป่ย์เว่ย์*) เมืองยีหลำประกอบด้วย 8 อำเภอ *[[เว่ย์ชู]]* (魏書) บันทึกว่าเมืองยีหลำมีประชากร 37,061 คนใน 15,889 ครัวเรือน เมืองยีหลำถูกยกเลิกไปในช่วงต้นยุคราชวงศ์สุย (隋)

เมืองยีหลำเป็นส่วนหนึ่งของมณฑลอิจิ๋ว (豫州 *ยฺวี่โจว*) จนถึงยุคราชวงศ์โจวเหนือ (北周 *เป่ย์โจว*) ที่มณฑลอิจิ๋วถูกเปลี่ยนชื่อเป็นไช่โจว (蔡州) ในยุคราชวงศ์สุยและราชวงศ์ถัง (唐) ชื่อ "ยีหลำ" (หรู่หนาน) กลายเป็นอีกชื่อหนึ่งของไช่โจว เมื่อ ค.ศ. 741 ไช่โจวประกอบด้วย 10 อำเภอ มีประชากรทั้งหมด 460,205 คนใน 87,061 ครัวเรือน

## หมายเหตุ

## อ้างอิง

หมวดหมู่:จฺวิ้นของราชวงศ์ฮั่น
การสังหารฝาแฝดในประเทศไนจีเรีย

การสังหารฝาแฝดเป็นประเพณีทางวัฒนธรรมในกลุ่มชาติพันธุ์บางกลุ่มในประเทศไนจีเรีย โดยหลักพบในชาวอิกโบและชาวเอฟิก การให้กำเนิดลูกแฝดถือเป็นลางร้ายที่อาจนำมาซึ่งความหายนะหรือภัยพิบัติแก่สังคม เชื่อกันว่าทารกแฝดไม่ใช่มนุษย์ และถูกมองว่าเป็นสิ่งชั่วร้าย แม้ว่าการสังหารลูกแฝดจะยังคงมีอยู่บ้างในบางพื้นที่ห่างไกล แต่บางครั้งก็ถูกมองว่าเป็นเพียงเรื่องปรำปรา ในคริสต์ศตวรรษที่ 21 เชื่อกันว่าการสังหารลูกแฝดเพื่อบูชายัญยังคงมีอยู่ในหมู่ผู้ที่อาศัยอยู่ในเขตเมืองหลวงของรัฐบาลกลางของไนจีเรีย

## เรื่องปรำปราและความเชื่อเกี่ยวกับฝาแฝด
การกำเนิดฝาแฝดถือเป็นคำสาปแช่งในหมู่ชาวอิกโบและเอฟิก ชนพื้นเมืองเกรงว่าพ่อของเด็กคนใดคนหนึ่งจะเป็นวิญญาณชั่วร้าย และแม่ของเด็กนั้นมีความผิดในบาปมหันต์ ด้วยเหตุนี้ ชาวอิกโบจึงมักทิ้งเด็กฝาแฝดไว้ใน "ป่าชั่วร้าย" เป็นการเฉพาะ ซึ่งเป็นป่าฝนหนาทึบขนาดใหญ่ที่ไม่มีผู้คนอาศัยอยู่ และแทบไม่มีใครไปเยือนเพราะความกลัวในสิ่งที่ไม่รู้จักมากกว่าเหตุผลอื่นใด และเมื่อเวลาผ่านไป ป่าแห่งนี้ก็กลายเป็นสถานที่ที่มีนัยสำคัญทางจิตวิญญาณ โดยเฉพาะอย่างยิ่งเป็นแหล่งของลางร้าย การมีลูกแฝดถือเป็นสิ่งต้องห้าม พวกเขาถูกมองว่าเป็นความโชคร้ายและเป็นเทพเจ้าตัวน้อย และเชื่อกันว่าความชั่วร้ายได้เกิดขึ้นกับชุมชนหรือครอบครัวที่พวกเขาเกิด

ชาวโยรูบาเห็นว่าฝาแฝดมีความสำคัญอย่างยิ่ง แตกต่างจากชนเผ่าต่าง ๆ ในเบียฟราที่ปฏิบัติเช่นนี้ ในภาษาโยรูบา ฝาแฝดเรียกว่า *"อิเบจิ"* ชาวโยรูบายังเชื่อว่าฝาแฝดมีพลังเหนือธรรมชาติที่สามารถเพิ่มความมั่งคั่งให้กับพ่อแม่ได้ ดังนั้นพวกเขาจึงปฏิบัติต่อพ่อแม่ด้วยความเคารพ เมื่อฝาแฝดคนใดคนหนึ่งหรือทั้งสองคนเสียชีวิต จะมีการแกะสลักรูปปั้น*[[อิเบจิ]]*ขึ้นเพื่อเป็นอนุสรณ์ พ่อแม่จะปฏิบัติต่อรูปปั้นเหล่านี้ราวกับว่าเป็นลูกที่ยังมีชีวิตอยู่ ด้วยการร้องเพลงให้ฟัง รวมถึงให้อาหารและดูแลสิ่งนั้นด้วย พ่อแม่ที่ไม่ดูแลรูปปั้น*อิเบจิ*จะประสบกับผลที่ตามมา เช่น ความยากจนและความเจ็บป่วย

## อ้างอิง

หมวดหมู่:การฆ่าทารก
หมวดหมู่:การฆาตกรรมเด็กในประเทศไนจีเรีย
หมวดหมู่:อิกโบ
หมวดหมู่:เอฟิก
หมวดหมู่:ฝาแฝด
ตำบลบ้านธิ

**บ้านธิ** เป็นตำบลในอำเภอบ้านธิ จังหวัดลำพูน เดิมมีฐานะเป็นองค์การบริหารส่วนตำบล ปัจจุบันอยู่ในความดูแลของเทศบาลตำบลบ้านธิ ตั้งแต่ปี พ.ศ. 2547 

## ที่ตั้งและอาณาเขต
ตำบลบ้านธิมีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับตำบลบวกค้าง (อำเภอสันกำแพง จังหวัดเชียงใหม่) และตำบลห้วยยาบ
* **ทิศตะวันออก** ติดต่อกับตำบลออนใต้ (อำเภอสันกำแพง จังหวัดเชียงใหม่) และตำบลแม่ทา (อำเภอแม่ออน จังหวัดเชียงใหม่)
* **ทิศใต้** ติดต่อกับตำบลมะเขือแจ้ (อำเภอเมืองลำพูน)
* **ทิศตะวันตก** ติดต่อกับตำบลอุโมงค์ (อำเภอเมืองลำพูน) และตำบลชมภู (อำเภอสารภี จังหวัดเชียงใหม่)
## ประวัติ
พื้นที่เดิมเป็นตำบลของอำเภอเมืองลำพูน มณฑลพายัพ ตั้งเป็นตำบลตั้งแต่ปี พ.ศ. 2440 โดยชื่อ "บ้านธิ" ตั้งตามชื่อของลำน้ำแม่ธิ ซึ่งมีต้นกำเนิดจากเทือกเขาขุนแม่ธิ ต่อมาปี พ.ศ. 2483 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ขณะนั้นตำบลห้วยยาบมีพื้นที่เพียง 6 หมู่บ้านจึงให้ยุบรวมเข้ากับพื้นที่ โดยให้พื้นที่ที่ยุบรวมนำไปตั้งเป็นพื้นที่หมู่ 9-14 ของตำบลบ้านธิ ก่อนที่ในปี พ.ศ. 2490 ได้นำพื้นที่ที่เคยยุบรวม ไปตั้งขึ้นเป็น ตำบลห้วยยาบ 

นายสว่าง อินทรนาค ผู้ว่าราชการจังหวัดลำพูนได้พิจารณาแยกพื้นที่ตำบลบ้านธิ ตำบลห้วยยาบ ขึ้นเป็นกิ่งอำเภอใหม่ โดยมีศูนย์กลางพื้นที่ และที่ตั้งศูนย์ราชการกิ่งฯ ณ ตำบลบ้านธิ ชื่อว่า "กิ่งอำเภอบ้านธิ" และเริ่มเปิดใช้ที่ว่าการกิ่งอำเภอในวันที่ 1 เมษายน พ.ศ. 2533 และยกฐานะเป็นอำเภอในปี พ.ศ. 2538

## การแบ่งเขตการปกครอง

### การปกครองส่วนภูมิภาค
ตำบลบ้านธิแบ่งพื้นที่การปกครองออกเป็น 20 หมู่บ้าน ได้แก่
* **หมู่ที่ 1** บ้านเตาปูน
* **หมู่ที่ 2** บ้านป่าเปา
* **หมู่ที่ 3** บ้านธิหลวง
* **หมู่ที่ 4** บ้านป่าตาล
* **หมู่ที่ 5** บ้านสันทราย
* **หมู่ที่ 6** บ้านป่าสัก
* **หมู่ที่ 7** บ้านช่างเพี้ยน
* **หมู่ที่ 8** บ้านศรีดอนชัย
* **หมู่ที่ 9** บ้านดอยเวียง
* **หมู่ที่ 10** บ้านสันมะนะ
* **หมู่ที่ 11** บ้านแพะ
* **หมู่ที่ 12** บ้านสันต้นค่า
* **หมู่ที่ 13** บ้านป่าเหียง
* **หมู่ที่ 14** บ้านศรีมูล
* **หมู่ที่ 15** บ้านป่าแดง
* **หมู่ที่ 16** บ้านบัวบก
* **หมู่ที่ 17** บ้านป่าปี้
* **หมู่ที่ 18** บ้านท่าตุ้ม
* **หมู่ที่ 19** บ้านป่าตาลฮ่องแฮ่
* **หมู่ที่ 20** บ้านใหม่กาดเหนือ

## อ้างอิง

บ้านธิ
บ้านธิ
หมวดหมู่:อำเภอบ้านธิ
อุทัย โจปรา

**อุทัย ราช โจปรา** (; ) (เกิด 5 มกราคม ค.ศ. 1973) เป็นนักแสดงและโปรดิวเซอร์ชาวอินเดีย เขาเป็นบุตรชายของ ยัศ โจปรา ผู้กำกับภาพยนตร์ชื่อดัง เขาเริ่มต้นอาชีพการแสดงในภาพยนตร์เรื่อง *[[อานุภาพแห่งรัก]]* ในปี ค.ศ. 2000 และมีผลงานภาพยนตร์เรื่องอื่น ๆ อีกหลายเรื่อง เช่น *เมเร ยาร กี ชาดี ไฮ* (Mere Yaar Ki Shaadi Hai - ค.ศ. 2002), *[[ดูม (ภาพยนตร์อินเดีย)|ดูม]]* (Dhoom - ค.ศ. 2004), *ดูม 2* (Dhoom 2 - ค.ศ. 2006) และ *ดูม 3* (Dhoom 3 - ค.ศ. 2013)

## ชีวิตช่วงต้น
เขาเป็นบุตรชายของ ยัศ โจปรา ผู้กำกับภาพยนตร์ และ พาเมลา โจปรา พี่ชายของเขาคือ อาทิตยา โจปรา ผู้กำกับและผู้อำนวยการสร้างภาพยนตร์ และพี่สะใภ้ของเขาคือ รานี มุคาจี นักแสดงหญิง โจปราเคยทำงานเป็นผู้ช่วยผู้กำกับในภาพยนตร์หลายเรื่องของบิดาและพี่ชายภายใต้สังกัด ยัศ ราช ฟิล์มส์

ในเดือนกรกฎาคม ค.ศ. 2012 โจปราได้ก่อตั้งบริษัทของตนเองชื่อ *"โยมิกส์"* (Yomics) ซึ่งสร้างการ์ตูนที่อิงจากภาพยนตร์ของยัศ ราช ฟิล์มส์

## งานในวงการ
ในปี ค.ศ. 1994 โจปราได้อำนวยการสร้าง *เย ดิลละกี* (Yeh Dillagi) นำแสดงโดย อักษัย กุมาร, กาโจล และ แซฟ อลี ข่าน เขาแสดงภาพยนตร์เป็นครั้งแรกใน *[[อานุภาพแห่งรัก]]* (ค.ศ. 2000) ส่วนใหญ่โจปราแสดงภาพยนตร์ภายใต้บริษัทผลิตภาพยนตร์ของบิดาของเขา

เขารับบทนำในภาพยนตร์แอ็คชั่นระทึกขวัญเรื่อง *[[ดูม (ภาพยนตร์อินเดีย)|ดูม]]* และภาคต่อ *ดูม 2* (Dhoom 2) และ *ดูม 3* (Dhoom 3) ซึ่งออกฉายในปี ค.ศ. 2006 และ ค.ศ. 2013 ตามลำดับ แม้ว่าจะได้รับการยกย่องในด้านการแสดงเป็น *อะลี อักบัร์ ฟะเตห์ ข่าน* ในภาคแรก ซึ่งเป็นบทบาทที่เขากลับมารับอีกครั้งในภาคต่อทั้งสองภาค แต่ภาคต่อทั้งสองภาคกลับได้รับเสียงวิจารณ์ที่หลากหลาย

ในปี ค.ศ. 2011 เขาเดินทางไปลอสแอนเจลิสเพื่อเข้าร่วมเวิร์กช็อปด้านการผลิตที่ยูซีแอลเอ

ในปี ค.ศ. 2014 โจปราได้อำนวยการสร้างภาพยนตร์สองเรื่อง เรื่องแรกคือ *เกรซ ออฟ โมนาโก* (Grace of Monaco) ซึ่งเป็นภาพยนตร์ชีวประวัติเกี่ยวกับเกรซ เคลลี โดยมีนิโคล คิดแมนรับบทนำ และเรื่องที่สองคือ *สัปดาห์ที่ยาวนาน* (The Longest Week) ภาพยนตร์แนวตลกดราม่าจากฮอลลีวูด นำแสดงโดยโอลิเวีย ไวลด์ และ เจสัน เบตแมน ซึ่งเป็นโครงการแรกของ *วายอาร์เอฟ เอ็นเตอร์เทนเมนต์* (YRF Entertainment) บริษัทในเครือของ ยัศ ราช ฟิล์มส์ ที่ผลิตภาพยนตร์ในฮอลลีวูด

## ชีวิตส่วนตัว
โจปราเริ่มคบหากับนักแสดงหญิง ตานิศา มุขจี น้องสาวของกาโจล ระหว่างการถ่ายทำภาพยนตร์เรื่อง *นีล 'เอ็น' นิกกี* (Neal 'n' Nikki - ค.ศ. 2005) ทั้งคู่เลิกรากันหลังจากคบกันได้สองปี

โจปราเริ่มคบหากับ นรคีส ฟาขรี ในปี ค.ศ. 2013 ความสัมพันธ์ของทั้งคู่ได้รับความสนใจจากสื่อในอินเดียเป็นอย่างมาก และมีการคาดเดาว่าทั้งคู่กำลังจะแต่งงานกันในไม่ช้า อย่างไรก็ตาม ทั้งคู่เลิกรากันไปในช่วงปลายปี ค.ศ. 2017

## รางวัลและการเสนอชื่อเข้าชิง

* เข้าชิง - รางวัลไพรม์ไทม์เอมมีสาขาภาพยนตร์โทรทัศน์ยอดเยี่ยม สำหรับ *เกรซ ออฟ โมนาโก*

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชายชาวอินเดีย
หมวดหมู่:ชาวปัญจาบ
อำเภอตุนขิว

**อำเภอตุนขิว** ในภาษาจีนกลางเรียกว่า **ตุ้นชิวเซี่ยน** () เป็นอำเภอ (縣 *เซี่ยน*) ของจีนยุคโบราณ

## ประวัติศาสตร์
อำเภอตุนขิวจัดตั้งขึ้นในยุคราชวงศ์ฮั่นตะวันตก (西漢 *ซีฮั่น*) ตั้งอยู่บริเวณทางตะวันตกเฉียงใต้ของอำเภอชิงเฟิง (清豐縣 *ชิงเฟิงเซี่ยน*) มณฑลเหอหนาน (河南) ในปัจจุบัน โดยอยู่ภายใต้การบริหารของเมืองตองกุ๋น (東郡 *ตงจฺวิ้น*) ในยุคราชวงศ์จิ้นตะวันตก (西晉 *ซีจิ้น*) มีการก่อตั้งเมืองตุนขิว (頓丘郡 *ตุ้นชิวจฺวิ้น*) โดยที่ว่าการเมืองตั้งอยู๋ในอำเภอตุนขิว อำเภอตุนขิวถูกยกเลิกในยุคราชวงศ์ฉีเหนือ (北齊 *เป่ย์ฉี*) และได้รับการจัดตั้งขึ้นใหม่ในช่วงศักราชไคหฺวาง (开皇; ค.ศ. 581-600) ในยุคราชวงศ์สุย (隋) โดยมีการย้ายที่ตั้งของที่ว่าการอยู่หลายครั้ง จนกระทั่ง ค.ศ. 1073 อำเภอตุนขิวถูกยุบรวมเข้ากับอำเภอชิงเฟิง

โจโฉ (曹操 *เฉา เชา*) ขุนศึกผู้กุมอำนาจราชสำนักในช่วงปลายยุคราชวงศ์ฮั่นตะวันออก (東漢 *ตงฮั่น*) เมื่อครั้งวัยหนุ่มเคยดำรงตำแหน่งเป็นนายอำเภอหรือเหล็ง (令 *ลิ่ง*) ของอำเภอตุนขิว

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ปาน เปียว; ปาน กู้; ปาน เจา (คริสต์ศตวรรษที่ 2). *[[ฮั่นชู]]*.
* ฝาง เสฺวียนหลิง (648). *[[จิ้นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

ตุนขิว
ตำบลห้วยยาบ

**ห้วยยาบ** เป็นตำบลในอำเภอบ้านธิ จังหวัดลำพูน เดิมมีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลห้วยยาบ ตั้งแต่ปี พ.ศ. 2539 มีพื้นที่อยู่ในเขตอุทยานแห่งชาติแม่ตะไคร้ 

## ที่ตั้งและอาณาเขต
ตำบลห้วยยาบมีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับตำบลแช่ช้าง (อำเภอสันกำแพง จังหวัดเชียงใหม่)
* **ทิศตะวันออก** ติดต่อกับตำบลออนใต้ (อำเภอสันกำแพง จังหวัดเชียงใหม่)
* **ทิศใต้** ติดต่อกับตำบลบ้านธิ
* **ทิศตะวันตก** ติดต่อกับตำบลบวกค้าง (อำเภอสันกำแพง จังหวัดเชียงใหม่)
## ประวัติ
พื้นที่เดิมเป็นตำบลของอำเภอเมืองลำพูน มณฑลพายัพ ตั้งเป็นตำบลตั้งแต่ปี พ.ศ. 2440 ปี พ.ศ. 2483 เกิดสภาวะเศรษฐกิจตกต่ำหลังสงครามโลกครั้งที่ 2 กระทรวงมหาดไทย ขณะนั้นตำบลห้วยยาบมีพื้นที่เพียง 6 หมู่บ้านจึงให้ยุบรวมเข้ากับพื้นที่ โดยให้พื้นที่ที่ยุบรวมนำไปตั้งเป็นพื้นที่หมู่ 9-14 ของตำบลบ้านธิ ก่อนที่ในปี พ.ศ. 2490 ได้นำพื้นที่ที่เคยยุบรวม มาจัดตั้งขึ้นเป็น ตำบลห้วยยาบ อีกครั้ง

นายสว่าง อินทรนาค ผู้ว่าราชการจังหวัดลำพูนได้พิจารณาแยกพื้นที่ตำบลบ้านธิ ตำบลห้วยยาบ ขึ้นเป็นกิ่งอำเภอใหม่ โดยมีศูนย์กลางพื้นที่ และที่ตั้งศูนย์ราชการกิ่งฯ ณ ตำบลบ้านธิ ชื่อว่า "กิ่งอำเภอบ้านธิ" และยกฐานะเป็นอำเภอในปี พ.ศ. 2538 ปัจจุบันจึงมีฐานะเป็น 1 ใน 2 ตำบลของอำเภอบ้านธิ โดยมีพื้นที่ปกครอง 50.01 ตารางกิโลเมตร และมี พื้นที่ 14 หมู่บ้าน ก่อนจะแยกตั้งเพิ่มเติมอีก 2 หมู่บ้าน

* พ.ศ. 2547 ได้แยกพื้นที่หมู่ 9 บ้านห้วยไซกลาง แยกตั้งเป็นหมู่บ้านใหม่ หมู่ 15 บ้านห้วยไซสุขสวัสดิ์
* พ.ศ. 2550 ได้แยกพื้นที่หมู่ 3 บ้านห้วยม่วง แยกตั้งเป็นหมู่บ้านใหม่ หมู่ 16 บ้านห้วยม่วง-ไร่พัฒนา

## การแบ่งเขตการปกครอง

### การปกครองส่วนภูมิภาค
ตำบลห้วยยาบแบ่งพื้นที่การปกครองออกเป็น 16 หมู่บ้าน ได้แก่
* **หมู่ที่ 1** บ้านแจ้ซ้อน
* **หมู่ที่ 2** บ้านห้วยยาบ
* **หมู่ที่ 3** บ้านห้วยม่วง
* **หมู่ที่ 4** บ้านห้วยไซเหนือ
* **หมู่ที่ 5** บ้านป่าตึง
* **หมู่ที่ 6** บ้านสันพระเจ้าแดง
* **หมู่ที่ 7** บ้านแม่หาด
* **หมู่ที่ 8** บ้านห้วยไซใต้
* **หมู่ที่ 9** บ้านห้วยไซกลาง
* **หมู่ที่ 10** บ้านแสนตอ
* **หมู่ที่ 11** บ้านป่าลาน
* **หมู่ที่ 12** บ้านป่าหมอก
* **หมู่ที่ 13** บ้านห้วยไซใหม่พัฒนา
* **หมู่ที่ 14** บ้านห้วยไซ
* **หมู่ที่ 15** บ้านห้วยไซสุขสวัสดิ์
* **หมู่ที่ 16** บ้านห้วยม่วง-ไร่พัฒนา

## อ้างอิง

ห้วยยาบ
ห้วยยาบ
หมวดหมู่:อำเภอบ้านธิ
อาศา โภสเล

**อาศา โภสเล** (; ; ; ; เกิด 8 กุมภาพันธ์ ค.ศ. 1933) เป็นนักร้องเบื้องหลัง นักธุรกิจ นักแสดง และบุคคลในวงการโทรทัศน์ชาวอินเดียที่ทำงานในวงการภาพยนตร์อินเดียเป็นหลัก เธอเป็นที่รู้จักในด้านความสามารถรอบด้าน และได้รับการยกย่องจากสื่อว่าเป็นหนึ่งในนักร้องที่ยิ่งใหญ่และทรงอิทธิพลที่สุดในวงการภาพยนตร์ภาษาฮินดี ตลอดระยะเวลาการทำงานกว่าแปดทศวรรษ เธอได้บันทึกเพลงประกอบภาพยนตร์และอัลบั้มในภาษาอินเดียต่าง ๆ และได้รับรางวัลมากมาย รวมถึงรางวัลภาพยนตร์แห่งชาติ 2 รางวัล รางวัล BFJA 4 รางวัล รางวัลภาพยนตร์รัฐมหาราษฏระ 18 รางวัล รางวัลฟิล์มแฟร์ 9 รางวัล รวมถึงรางวัลความสำเร็จระดับตลอดชีวิต และรางวัลฟิล์มแฟร์สาขานักร้องเพลงประกอบภาพยนตร์หญิงยอดเยี่ยมถึง 7 รางวัล ซึ่งเป็นสถิติสูงสุดร่วมกับอัลกา ยาคนิก นอกจากนี้เธอยังได้รับการเสนอชื่อเข้าชิงรางวัลแกรมมี 2 ครั้ง ในปี ค.ศ. 2000 เธอได้รับรางวัลดาดาสาเหบ ฟาลเก ซึ่งเป็นรางวัลสูงสุดของอินเดียในสาขาภาพยนตร์ และในปี ค.ศ. 2008 รัฐบาลอินเดียได้มอบรางวัลปัทมะ วิภูษัณ ซึ่งเป็นรางวัลพลเรือนสูงสุดอันดับสองของประเทศ หนังสือบันทึกสถิติโลกกินเนสส์ได้ยกย่องเธอในปี ค.ศ. 2011 ว่าเป็นศิลปินที่มีผลงานบันทึกเสียงมากที่สุดในประวัติศาสตร์ดนตรี

อาศาเป็นน้องสาวของนักร้องเพลงประกอบภาพยนตร์ชื่อดัง ลตา มังเคศกร และเป็นสมาชิกของตระกูลมังเคศกรที่มีชื่อเสียง เธอเป็นที่รู้จักในด้านเสียงระดับโซปราโนที่ไพเราะ และมักได้รับการยกย่องในด้านความสามารถรอบด้านผลงานของเธอครอบคลุมทั้งเพลงประกอบภาพยนตร์ เพลงป็อป เพลงกะซัล เพลงสวด เพลงคลาสสิกอินเดีย เพลงพื้นเมือง เพลงกัววาลี และเพลงแนวรพินทรสังคีต (เพลงของรพินทรนาถ ฐากุร) นอกจากภาษาฮินดีแล้ว เธอยังร้องเพลงในภาษาของอินเดียและภาษาต่างประเทศมากกว่า 20 ภาษา ในปี ค.ศ. 2013 เธอได้เปิดตัวในฐานะนักแสดงในภาพยนตร์เรื่อง  *มาอี* (Mai) และได้รับการยกย่องจากนักวิจารณ์ในด้านการแสดงของเธอ ในปี 2006 เธอได้กล่าวว่าเธอได้บันทึกเพลงไว้มากกว่า 12,000 เพลงในอาชีพการงานของเธอ ซึ่งเป็นตัวเลขที่ได้รับการยืนยันจากแหล่งข้อมูลอื่น ๆ อีกหลายแห่ง

## อ้างอิง

## แหล่งข้อมูลอื่น

* 

หมวดหมู่:นักร้องอินเดีย
หมวดหมู่:บุคคลจากรัฐมัธยประเทศ
หมวดหมู่:ชาวอินเดียเชื้อสายกัว
หมวดหมู่:ชาวมราฐี
หมวดหมู่:ชาวคุชราต
จูรี นุ่มแก้ว

**จูรี นุ่มแก้ว** (เกิด 20 มกราคม พ.ศ. 2533)  เป็นอินฟลูเอนเซอร์และนักการเมืองชาวไทย ปัจจุบันดำรงตำแหน่งเป็นรองหัวหน้าพรรคประชาธิปัตย์ และเป็นสมาชิกสภาผู้แทนราษฎรจังหวัดสงขลา

## ประวัติ
จูรี เกิดเมื่อวันที่ 20 มกราคม พ.ศ. 2533 ที่อำเภอระโนด จังหวัดสงขลา โดยเป็นบุตรของนายโชติ กับนางอุไร นุ่มแก้ว วัยเด็กครอบครัวมีฐานะยากจน พ่อแม่ทำนา ทำประมง รับจ้างทั่วไป ชีวิตจูรีเติบโตขึ้นจากการพยายามต่อสู้ชีวิต ดิ้นรนทำงานส่งตัวเองเรียนหนังสือจนจบการศึกษา และทำงานสร้างตัวขึ้นมาตามลำดับ ด้านครอบครัว สมรสกับ วชรกมล นุ่มแก้ว มีบุตร-ธิดา 3 คน

สำเร็จการศึกษาระดับประถมศึกษาจากโรงเรียนวัดศาลาหลวงบน มัธยมศึกษาตอนต้นจากโรงเรียนระโนด มัธยมศึกษาตอนปลายจากโรงเรียนนวมินทราชูทิศ ทักษิณ ปริญญาตรีนิติศาสตรบัณฑิต กับปริญญาโทนิติศาสตรมหาบัณฑิต สาขาบริหารงานยุติธรรม จากมหาวิทยาลัยรามคำแหง และสอบไล่ได้เนติบัณฑิตของสำนักอบรมศึกษากฎหมายแห่งเนติบัณฑิตยสภา สมัยที่ 67

## การทำงาน
จูรี เริ่มทำงานเป็นข้าราชการประจำสำนักประธานศาลปกครองสูงสุด (พนักงานคดีปกครอง) เป็นเวลากว่า 5 ปี พร้อมกับการเป็นผู้ประกาศข่าวทางช่องเวิร์คพอยท์ เขามีชื่อเสียงจากการเป็นแชมป์คนแรกและคนเดียวจากรายการเดี่ยวดวลไมค์ไทยแลนด์ ภายหลังจูรีมีชื่อเสียงในภาคใต้จากการเป็นอินฟลูเอนเซอร์ช่อง "แหลงเล่า" โดยสวมบทบาทเป็นบุคคลต่าง ๆ ในชุมชน หนึ่งในบทบาทซึ่งเป็นที่จดจำคือ "จุรี สาวใต้บ้านลานนกหว้า"

## งานการเมือง
จูรี เข้าสู่วงการการเมืองด้วยการลงสมัครรับเลือกตั้งสมาชิกสภาผู้แทนราษฎร ในปี พ.ศ. 2566 สังกัดพรรคชาติพัฒนากล้า แต่ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2569 สังกัดพรรคประชาธิปัตย์ โดยสามารถเอาชนะทั้งศาสตรา ศรีปาน อดีต สส. 2 สมัย จากพรรคภูมิใจไทย และนายแพทย์สุภัทร ฮาสุวรรณกิจ จากพรรคประชาชนไปได้

### สมาชิกสภาผู้แทนราษฎร
จูรี นุ่มแก้ว ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดสงขลา สังกัดพรรคประชาธิปัตย์

## อ้างอิง

หมวดหมู่:บุคคลจากอำเภอระโนด
หมวดหมู่:ข้าราชการพลเรือนชาวไทย
หมวดหมู่:ผู้ให้ความบันเทิงจากจังหวัดสงขลา
หมวดหมู่:ผู้ประกาศข่าวช่องเวิร์คพอยท์
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:พรรคชาติพัฒนา (พ.ศ. 2550)
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะนิติศาสตร์ มหาวิทยาลัยรามคำแหง
2 ผู้ยุ่งเหยิง

***2 ผู้ยุ่งเหยิง*** เป็นภาพยนตร์ไทยแนวสุขนาฏกรรม ผจญภัย ขนาด 35 มม. พากย์เสียงในฟิล์ม ปี พ.ศ. 2522 สร้างโดยไฟว์สตาร์โปรดักชั่น กำกับโดยโรม บุนนาค นำแสดงโดยเทพ เทียนชัย, เด่น ดอกประดู่ และดวงตา โลหะนันทน์ เข้าฉายครั้งแรกเมื่อวันที่ 27 มกราคม พ.ศ. 2522 ที่โรงภาพยนตร์เอเธนส์-พาราไดซ์-แกรนด์

## เนื้อเรื่อง
*2 ผู้ยุ่งเหยิง* เป็นเรื่องของ เทพ เทียนทอง (เทพ เทียนชัย) ชายหนุ่มที่ถูกจับกุมขณะกำลังปลดทุกข์อยู่ริมถนนเพราะเจ้าหน้าที่เข้าใจผิดคิดว่าเขาเป็นฆาตกรต่อเนื่อง แม้จะมี เด่น โด่งดัง (เด่น ดอกประดู่) มาเป็นทนายความช่วยว่าความ แต่การสู้คดีไม่สำเร็จ ทำให้เทพถูกตัดสินประหารชีวิต

ต่อมาเมื่อเด่นไปเยี่ยมเทพที่เรือนจำคลองไผ่ ได้เกิดเหตุแหกคุก เทพจึงฉวยโอกาสหลบหนี และพาเด่นหนีออกมาด้วย ทำให้เด่นกลายเป็นผู้ต้องหาหลบหนีไปด้วย ทั้งสองจึงต้องหลบหนีการไล่ล่าของตำรวจที่นำโดย สารวัตรสมพงษ์ (สมพงษ์ พงษ์มิตร) และ หมู่เด๋อ (เด๋อ ดอกสะเดา) พร้อมกับพยายามหาหลักฐานมาพิสูจน์ความบริสุทธิ์ของตนเอง โดยมี จอย (ดวงตา โลหะนันทน์) คนรักของเด่นเข้ามาเกี่ยวข้อง

## นักแสดง
* เทพ เทียนชัย รับบท เทพ เทียนทอง
* เด่น ดอกประดู่ รับบท เด่น โด่งดัง
* ดวงตา โลหะนันทน์ รับบท จอย

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2522
หมวดหมู่:ภาพยนตร์ตลกผจญภัยไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ที่ถ่ายทำใน 35 มม.
หมวดหมู่:ภาพยนตร์ที่กำกับโดย โรม บุนนาค
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทยในคริสต์ทศวรรษ 1970
คนไทยพลัดถิ่น

**คนไทยพลัดถิ่น** หรือ **คนไทยในต่างแดน** มีจำนวนประมาณ 1.1 ล้านคนทั่วโลก แบ่งออกเป็น 2 กลุ่มโดยคร่าว ๆ:

"ชาวไทยที่มิใช่พลเมือง" เป็นพลเมืองในประเทศไทยที่ถือหนังสือเดินทางไทยและย้ายไปอยู่ต่างประเทศเป็นการชั่วคราวเพื่อการทำงาน การอยู่อาศัย การศึกษา หรือวัตถุประสงค์อื่นใด ธนาคารแห่งประเทศไทยประมาณการว่า  มีชายไทยทำงานต่างประเทศ 1,120,837 คน

:* *[[อิสราเอล]]*:  มีชาวไทยจำนวน 24,746 คน ส่วนใหญ่เป็นแรงงานภาคเกษตรกรรม พำนักอยู่ในอิสราเอลเป็นการชั่วคราว โดยมีรายได้ขั้นต่ำประมาณ 47,000 บาทต่อเดือน

:* *[[เกาหลีใต้]]*: ข้อมูลเมื่อเดือนกันยายน ค.ศ.2018 มีชาวไทยอาศัยอยู่ในเกาหลีใต้ 192,163 คน กระทรวงยุติธรรมเกาหลีใต้ประเมินว่า จำนวนชาวไทยที่พำนักอาศัยในประเทศอย่างผิดกฎหมายเพิ่มขึ้นจาก 68,449 คนใน ค.ศ. 2017 เป็น 122,192 คน ณ เดือนสิงหาคม ค.ศ. 2018

"บุคคลที่มีต้นตอจากไทย" คือบุคคลที่มีเชื้อสายไทยหรือมีบรรพบุรุษเป็นชาวไทย ซึ่งเกิดในประเทศไทยหรือประเทศอื่น ๆ โดยมีเชื้อสายไทย และถือสัญชาติอื่น บุคคลที่มีเชื้อสายไทยอาจเคยเป็นพลเมืองไทยและต่อมาได้ถือสัญชาติของประเทศอื่น

## ชุนชนชาวไทยโพ้นทะเล
* ลูกครึ่ง
* ชาวอเมริกันเชื้อสายไทย
* ชาวออสเตรเลียเชื้อสายไทย
* ชาวแคนาดาเชื้อสายไทย
* ชาวไทยในอินเดีย
* ชาวไทยในญี่ปุ่น
* มาเลเซียเชื้อสายไทย
* ชาวนิวซีแลนด์เชื้อสายไทย
* ชาวไทยในฮ่องกง
* ชาวไทยในสิงคโปร์
* ชาวไทยในสหราชอาณาจักร
* ชาวไทยในกัมพูชา
* ชาวไทยในประเทศพม่า
* ชาวโยดะยา

## อ้างอิง

## แหล่งข้อมูลอื่น
ช็อง อึน-อู

**ช็อง ดง-จิน** (; 10 เมษายน ค.ศ. 1986 – 11 กุมภาพันธ์ ค.ศ. 2026) เป็นที่รู้จักในชื่อในวงการว่า **ช็อง อึน-อู** () เป็นนักแสดงชาวเกาหลีใต้ เขามีผลงานแสดงในละครโทรทัศน์เกาหลี เช่น *[[One Well-Raised Daughter|วัน เวล-เรซด์ ดอเทอร์]]* (ค.ศ. 2013–2014) และ *[[The Return of Hwang Geum-bok|เดอะ รีเทิร์น ออฟ ฮวัง กึมบก]]* (ค.ศ. 2015)

## ชีวิตส่วนตัวและการเสียชีวิต

จองเคยคบหากับนักแสดงหญิง พัก ฮัน-บย็อล

จองเสียชีวิตกะทันหันเมื่อวันที่ 11 กุมภาพันธ์ ค.ศ. 2026 ขณะมีอายุ 39 ปี

## ผลงานการแสดง

### ละครโทรทัศน์

### ภาพยนตร์

## รางวัลและการเสนอชื่อ

## อ้างอิง

## แหล่งข้อมูลอื่น
* 
* Jung Eun-woo at Blue Dragon Entertainment 
* 
* 
* 
* 

หมวดหมู่:บุคคลที่เกิดในปี ค.ศ. 1986
หมวดหมู่:บุคคลที่เสียชีวิตในปี ค.ศ. 2026
หมวดหมู่:นักแสดงชายจากอินชอน
หมวดหมู่:นักแสดงชายชาวเกาหลีใต้ในวงการโทรทัศน์
หมวดหมู่:นักแสดงชายชาวเกาหลีใต้ในวงการภาพยนตร์
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:ศิษย์เก่ามหาวิทยาลัยดงกุก
ช็อง แจ-กวัง

**ช็อง แจ-กวัง** (; เกิดวันที่ 29 พฤศจิกายน ค.ศ. 1990) เป็นนักแสดงชาวเกาหลีใต้ เขามีชื่อเสียงจากบทบาทในละครโทรทัศน์เรื่อง *[[เรื่องหัวใจ ไม่ไหวอย่าฝืน]]*, *[[บาทหลวงเลือดระอุ]]*, *[[วิตช์แอตคอร์ต]]* และ *[[เนเวอร์เดอะเลส: รักนี้ห้ามไม่ได้]]* นอกจากนี้เขายังปรากฏตัวในภาพยนตร์เรื่อง *[[Extreme Job|เอ็กซ์ตรีม จ็อบ]]*, *[[Pipeline (film)|ไพป์ไลน์]]* และ *[[The Witness (2018 film)|เดอะ วิตเนส]]*

## ผลงานภาพยนตร์
### ภาพยนตร์

## อ้างอิง

## แหล่งข้อมูลอื่น
* 
* 

หมวดหมู่:บุคคลที่เกิดในปี ค.ศ. 1990
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นายแบบชายชาวเกาหลีใต้
หมวดหมู่:นักแสดงโทรทัศน์ชายชาวเกาหลีใต้
หมวดหมู่:ศิษย์เก่ามหาวิทยาลัยชุงอาง
คิม ฮย็อน-จิน

**คิม ฮย็อน-จิน** (; เกิด 24 สิงหาคม ค.ศ. 1996) เป็นนักแสดงและนายแบบชาวเกาหลีใต้ เขามีชื่อเสียงจากบทบาทในละครโทรทัศน์เรื่อง *แคน ยู เดลิเวอร์ ไทม์?* (ค.ศ. 2020), 
*ชูการ์ โคทิง* (ค.ศ. 2020), 
*พีช ออฟ ไทม์* (ค.ศ. 2021), 
*เพ็ง* (ค.ศ. 2021) 
และ *[[Cheer Up (South Korean TV series)|เชียร์ อัป]]* (ค.ศ. 2022)

## ผลงาน
### ภาพยนตร์

### ละครโทรทัศน์

## อ้างอิง

## แหล่งข้อมูลอื่น
* Kim Hyun-jin at YG Entertainment
* 
* 

หมวดหมู่:บุคคลที่เกิดในปี ค.ศ. 1996
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวเกาหลีใต้ในศตวรรษที่ 21
หมวดหมู่:นายแบบชายชาวเกาหลีใต้
หมวดหมู่:นักแสดงชายชาวเกาหลีใต้ในละครโทรทัศน์
หมวดหมู่:นักแสดงชายชาวเกาหลีใต้ในภาพยนตร์
หลิว ซิ่ว-ฝู่

**Liu Hsiu-fu** (; เกิด ค.ศ. 1997) เป็นนักแสดงชาวไต้หวัน มีชื่อเสียงจากบทบาทเปิดตัวในบท จง กั๋วเยี่ยน ในซีรีส์ของพีทีเอส เรื่อง *[[ออนชิลเดรนด์]]* (ค.ศ. 2018) ซึ่งทำให้เขาได้รับการเสนอชื่อเข้าชิงรางวัลนักแสดงหน้าใหม่ยอดเยี่ยมในมินิซีรีส์ ในงาน Golden Bell Awards ครั้งที่ 54

## ผลงานการแสดง
[thumb|150px|right|หลิว ขณะถ่ายแบบให้กับ [Chanel ในเดือนสิงหาคม 2020]]

### ภาพยนตร์

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี ค.ศ. 1997
หมวดหมู่:บุคคลที่ยังมีชีวิตอยู่
หมวดหมู่:นักแสดงชาวไต้หวันในศตวรรษที่ 21
หมวดหมู่:ศิษย์เก่ามหาวิทยาลัยวิทยาศาสตร์และเทคโนโลยีแห่งชาติไท่จง
หมวดหมู่:นักแสดงภาพยนตร์ชาวไต้หวัน
หมวดหมู่:นักแสดงชายชาวไต้หวันในละครโทรทัศน์
สโนว์บอร์ด

[thumb|200px|สัญลักษณ์พิกโตแกรมสำหรับ[กีฬาสโนว์บอร์ดในโอลิมปิกฤดูหนาว]]

**สโนว์บอร์ด** เป็นกิจกรรมนันทนาการและการแข่งขันที่เกี่ยวข้องกับการไถลลงบนพื้นผิวที่ปกคลุมด้วยหิมะ โดยผู้เล่นยืนอยู่บนสโนว์บอร์ดซึ่งยึดติดกับเท้าตลอดเวลา กีฬานี้จัดแข่งขันในโอลิมปิกฤดูหนาวและพาราลิมปิกฤดูหนาว

สโนว์บอร์ดได้รับการพัฒนาขึ้นในสหรัฐอเมริกา โดยได้รับแรงบันดาลใจจากสเกตบอร์ด, เลื่อนหิมะ, โต้คลื่น และสกี กีฬานี้ได้รับความนิยมไปทั่วโลก และได้รับการบรรจุเป็นกีฬาในโอลิมปิกฤดูหนาวครั้งแรกที่นางาโนะ ในโอลิมปิกฤดูหนาว 1998 และได้รับการบรรจุในการแข่งขันพาราลิมปิกฤดูหนาวครั้งแรกที่โซชี ในพาราลิมปิกฤดูหนาว 2014  ความนิยมในสหรัฐ (วัดจากยอดขายอุปกรณ์) สูงสุดในปี ค.ศ. 2007 และลดลงนับตั้งแต่นั้นมา

## อ้างอิง


หมวดหมู่:กีฬาที่มีต้นกำเนิดในสหรัฐอเมริกา
หมวดหมู่:กีฬาโอลิมปิกฤดูหนาว
หมวดหมู่:กีฬาประเภทบุคคล
หมวดหมู่:กีฬาบอร์ด
หมวดหมู่:กีฬากายกรรม
สกีลงเขา

**สกีลงเขา** หรือ **ดาวน์ฮิลสกี** เป็นกิจกรรมการไถลลงตามเนินที่ปกคลุมด้วยหิมะโดยใช้สกีที่มีเครื่องยึดสกีแบบยึดส้นเท้าติดตายตัว แตกต่างจากประเภทอื่นของสกี เช่น สกีข้ามทุ่ง, เทเลมาร์กสกี หรือ สกีกระโดดไกล ซึ่งใช้สกีที่ปล่อยส้นเท้าเป็นอิสระ ไม่ว่าจะเพื่อนันทนาการหรือเพื่อกีฬา กิจกรรมนี้มักเล่นกันที่สกีรีสอร์ต ซึ่งมีบริการต่าง ๆ เช่น กระเช้าสกี, ระบบทำหิมะเทียม, การปรับสภาพหิมะ, ร้านอาหาร และหน่วยลาดตระเวนสกี

ผู้เล่นแบบ "นอกเส้นทาง" (ผู้ที่เล่นสกีนอกเขตพื้นที่สกีรีสอร์ต) อาจใช้สโนว์โมบิล, เฮลิคอปเตอร์ หรือสโนว์แคตเพื่อนำขึ้นไปยังยอดเนิน ผู้เล่นแบบแบ็กคันทรีสกีอาจใช้อุปกรณ์เฉพาะที่มีโหมดปล่อยส้นเท้า รวมถึงการติดสกินสกีที่ด้านล่างของสกีเพื่อป้องกันการไถลถอยหลังขณะไต่ขึ้น และเมื่อจะไถลลงจึงล็อกส้นเท้าและถอดสกินออก

การแข่งขันสกีลงเขาจัดขึ้นในโอลิมปิกฤดูหนาวมาตั้งแต่ ค.ศ. 1936 การแข่งขันที่สอดคล้องกับสลาลอมในปัจจุบันเริ่มจัดขึ้นในประเทศนอร์เวย์ที่ออสโลในปี ค.ศ. 1886

## ผู้เข้าร่วมและสถานที่

ณ ปี ค.ศ. 2023 คาดว่ามีผู้เล่นสกีลงเขาทั่วโลกประมาณ 55 ล้านคน จำนวนผู้เล่นที่ฝึกสกีลงเขา, สกีข้ามทุ่ง และกีฬาหิมะที่เกี่ยวข้อง มีประมาณ 30 ล้านคนในยุโรป, 20 ล้านคนในอเมริกาเหนือ และ 14 ล้านคนในญี่ปุ่น ข้อมูลเมื่อปี ค.ศ. 1996 ระบุว่ามีพื้นที่เล่นสกีประมาณ 4,500 แห่งทั่วโลก มีลิฟต์สกี 26,000 เครื่อง และมีผู้เข้าใช้บริการจำนวนมาก ภูมิภาคที่ได้รับความนิยมมากที่สุดสำหรับสกีลงเขาคือยุโรป รองลงมาคือญี่ปุ่นและสหรัฐอเมริกา

## อ้างอิง

## แหล่งข้อมูลอื่น
* Alpine Canada Alpin – Alpine Canada Alpin, National Governing Body for Ski Racing within Canada
* U.S. Ski and Snowboard Association – The National Governing Body for Ski Racing
* U.S. Ski Team – Bio information and stories on U.S. elite athletes
*  Retro Ski – ski history  
* Alpine Ski Database
* Colorado Ski Museum

หมวดหมู่:กีฬาในโอลิมปิกฤดูหนาว
ส
ส
กีฬาทวิกีฬาฤดูหนาวในโอลิมปิกฤดูหนาว 2026

**[[กีฬาทวิกีฬาฤดูหนาวในโอลิมปิกฤดูหนาว|ทวิกีฬาฤดูหนาว]]**ในโอลิมปิกฤดูหนาว 2026 จะจัดขึ้นที่สนามทวิกีฬาฤดูหนาวอันแตร์เซลวา ในราเซิน-อันโทลซ์ ระหว่างวันที่ 8 ถึง 21 กุมภาพันธ์ ค.ศ. 2026

จะมีการแข่งขันทั้งหมด 11 รายการ แบ่งเป็นประเภทชาย 5 รายการ หญิง 5 รายการ และประเภทผสม 1 รายการ

## การคัดเลือก

## กำหนดการแข่งขัน
ต่อไปนี้เป็นกำหนดการแข่งขันของทั้ง 11 รายการ

เวลาทั้งหมดเป็นเวลาท้องถิ่น (UTC+1)

## สรุปเหรียญรางวัล
### ตารางเหรียญรางวัล

## อ้างอิง

หมวดหมู่:ทวิกีฬาฤดูหนาว
หมวดหมู่:โอลิมปิกฤดูหนาว 2026
กีฬาบอบสเลในโอลิมปิกฤดูหนาว 2026

**[[กีฬาบอบสเลในโอลิมปิกฤดูหนาว|บอบสเล]]**ในโอลิมปิกฤดูหนาว 2026 จะจัดขึ้นที่ศูนย์กีฬาล้อเลื่อนกอร์ตีนาในกอร์ตีนาดัมเปซโซ โดยจะมีการแข่งขันบอบสเลทั้งหมด 4 รายการ ระหว่างวันที่ 15 ถึง 22 กุมภาพันธ์ ค.ศ. 2026

## การคัดเลือก

## กำหนดการแข่งขัน
ต่อไปนี้เป็นกำหนดการแข่งขันของทั้ง 4 รายการ

เวลาทั้งหมดเป็นเวลาท้องถิ่น (UTC+1)

## สรุปเหรียญรางวัล
### ตารางเหรียญ

## อ้างอิง

หมวดหมู่:บอบสเล
หมวดหมู่:โอลิมปิกฤดูหนาว 2026
กีฬาสกีข้ามทุ่งในโอลิมปิกฤดูหนาว 2026

**[[กีฬาสกีข้ามทุ่งในโอลิมปิกฤดูหนาว|สกีข้ามทุ่ง]]**ในโอลิมปิกฤดูหนาว 2026 จะจัดขึ้นที่ศูนย์ครอสคันทรีและไบแอทลอนฟาบีโอคานาลในเตเซโร ประเทศอิตาลี

จะมีการแข่งขันทั้งหมด 12 รายการ แบ่งเป็นชาย 6 รายการ และหญิง 6 รายการ และเป็นครั้งแรกที่นักกีฬาหญิงจะแข่งขันในระยะทางเดียวกับนักกีฬาชาย

## การคัดเลือก

## กำหนดการแข่งขัน
ต่อไปนี้เป็นกำหนดการแข่งขันของทั้ง 12 รายการ

เวลาทั้งหมดเป็น (UTC+1)

## สรุปเหรียญรางวัล
### ตารางเหรียญ

## อ้างอิง

หมวดหมู่:สกีข้ามทุ่ง
หมวดหมู่:โอลิมปิกฤดูหนาว 2026
กีฬาลูชในโอลิมปิกฤดูหนาว 2026

**[[กีฬาลูชในโอลิมปิกฤดูหนาว|กีฬาลูช]]**ในโอลิมปิกฤดูหนาว 2026 จะจัดขึ้นที่กอร์ตีนาสไลดิงเซ็นเตอร์ในกอร์ตีนาดัมเปซโซ ระหว่างวันที่ 7 ถึง 12 กุมภาพันธ์ ค.ศ. 2026

## การคัดเลือก

## กำหนดการแข่งขัน
ต่อไปนี้เป็นกำหนดการแข่งขันของทั้ง 5 รายการ

เวลาทั้งหมดเป็นเวลาท้องถิ่น (UTC+1)

## สรุปเหรียญรางวัล

### ตารางเหรียญ

## อ้างอิง

หมวดหมู่:ลูช
หมวดหมู่:โอลิมปิกฤดูหนาว 2026
กีฬาสกีกระโดดไกลในโอลิมปิกฤดูหนาว 2026

**[[กีฬาสกีกระโดดไกลในโอลิมปิกฤดูหนาว|กีฬาสกีกระโดดไกล]]**ในโอลิมปิกฤดูหนาว 2026 จะจัดขึ้นที่สนามกีฬาสกีกระโดดไกลเปรดัซโซ ในเปรดัซโซ ประเทศอิตาลี โดยการแข่งขันจะจัดขึ้นระหว่างวันที่ 7 ถึง 16 กุมภาพันธ์ ค.ศ. 2026

## การคัดเลือก

## กำหนดการแข่งขัน
ต่อไปนี้เป็นกำหนดการแข่งขันของทั้ง 6 รายการกีฬาสกีกระโดดไกล

เวลาทั้งหมดเป็น (UTC+1)

## สรุปเหรียญรางวัล
### ตารางเหรียญ

## อ้างอิง

หมวดหมู่:กีฬาสกีกระโดดไกล
หมวดหมู่:โอลิมปิกฤดูหนาว 2026
กีฬาสโนว์บอร์ดในโอลิมปิกฤดูหนาว 2026

**[[กีฬาสโนว์บอร์ดในโอลิมปิกฤดูหนาว|สโนว์บอร์ด]]**ในโอลิมปิกฤดูหนาว 2026 จัดขึ้นที่ลิวิญโญสโนว์พาร์ก ในวัลเตลลินา ประเทศอิตาลี ระหว่างวันที่ 5 ถึง 18 กุมภาพันธ์ ค.ศ. 2026 โดยมีการแข่งขันทั้งหมด 11 รายการ

## การคัดเลือก

## กำหนดการแข่งขัน
ต่อไปนี้เป็นกำหนดการแข่งขันของทั้ง 11 รายการ รอบที่มีการแข่งขันรอบชิงชนะเลิศจะแสดงด้วย**ตัวหนา**

เวลาทั้งหมดเป็น (UTC+1)

## สรุปเหรียญรางวัล

### ตารางเหรียญ

## อ้างอิง

หมวดหมู่:สโนว์บอร์ด
หมวดหมู่:โอลิมปิกฤดูหนาว 2026
อิจิโจ อากิโยชิ

เป็นพระราชโอรสในจักรพรรดิโกะ-โยเซ และพระโอรสบุญธรรมในผู้สำเร็จราชการ อูจิโมโตะ *[[คูเงียว]]* (ขุนนางราชสำนัก) ในยุคเอโดะ (ค.ศ. 1603–1868) ของประเทศญี่ปุ่น พระองค์ครองตำแหน่งผู้สำเร็จราชการคัมปากุใน ค.ศ. 1629 และใน ค.ศ. 1647 ถึง 1651 กับเซ็ชโชใน ค.ศ. 1629 ถึง 1635 และใน ค.ศ. 1647 พระองค์มีพระโอรสนามโนริซูเกะและฟูยูโมโตะ ภายหลังตระกูลไดโงะ สาขาของตระกูลอิจิโจ เข้ารับเลี้ยงฟูยูโมโตะ

## พระราชวงศ์
* พระราชบิดา: จักรพรรดิโกะ-โยเซ
* พระราชมารดา: โคโนเอะ ซากิโกะ – จักรพรรดินีพันปีหลวงชูวะ (1575–1630)
* พระบิดาบุญธรรม: อิจิโจ อูจิโมโตะ
* พระมเหสี:
** พระธิดาในโอดะ โยรินางะ
** พระธิดาในนิชิโนโตอิง โทกินาโอะ
* พระโอรส:
** อิจิโจ โนริซูเกะ จากพระธิดาในนิชิโนโตอิง โทกินาโอะ
** อิจิโจ ฟูยูโมโตะ จากพระธิดาในนิชิโนโตอิง โทกินาโอะ

## อ้างอิง
*
ดนตรีเกาหลีใต้ใน พ.ศ. 2569

บทความต่อไปนี้คือรายการเหตุการณ์และการวางจำหน่ายที่สำคัญที่เกิดขึ้น หรือที่คาดว่าจะเกิดขึ้นในปี ค.ศ. 2026 ในวงการดนตรีของประเทศเกาหลีใต้

## เปิดตัวและยุบวงใน พ.ศ. 2569
### กลุ่มเปิดตัว

* Alpha Drive One
* Chroktikal
* Daily:Direction
* DK X Seungkwan
* Hype Princess
* In the X
* ลองช็อต
* OWIS
* Navillera
* Naze
* เอ็นซีทีเจเอ็นเจเอ็ม
* Tunexx
* บอยกรุป A2O ที่ยังไม่มีชื่อ
* Void
* Yuhz

### เปิดตัวศิลปินเดี่ยว

* Jiwoo
* Yuna

### ยุบวง

* โนแมด

### การรวมตัวและก่อตั้งใหม่

## วางจำหน่ายใน พ.ศ. 2569
### ไตรมาสที่หนึ่ง
#### มกราคม

#### กุมภาพันธ์

#### มีนาคม

### ไตรมาสที่สอง
#### เมษายน

#### มิถุนายน

### TBA

## อ้างอิง


หมวดหมู่:ดนตรีในประเทศเกาหลีใต้
หมวดหมู่:เคป็อป
กาลณียราชมหาวิหาร

**กาลณียราชมหาวิหาร** หรือ **วัดกาลณีย** () เป็นวัดพุทธ ในเมืองกาลณีย ประเทศศรีลังกา ตั้งอยู่ห่างจากโคลัมโบไปทางทิศตะวันออกเฉียงเหนือ 11 กิโลเมตร (6.8 ไมล์) เจ้าอาวาสองค์ปัจจุบันคือพระอาจารย์ โกลลูปิติเย มหินทา สังฆรักขิตะ เถระ (Kollupitiye Mahinda Sangharakkhitha Thera)

วัดแห่งนี้มักถูกเชื่อมโยงกับความรุ่งเรืองและความเสื่อมถอยของศรีลังกาโดยมีคำกล่าวที่ว่า เมื่อวัดกาลณียเจริญรุ่งเรือง ศรีลังกาก็เจริญรุ่งเรือง และเมื่อวัดเสื่อมถอย ประเทศและระบบการปกครองก็เสื่อมถอย ดังนั้น วัดแห่งนี้จึงมีความเกี่ยวข้องอย่างลึกซึ้งกับอำนาจทางการเมืองของประเทศ ด้วยเหตุนี้ นักการเมืองทั้งจากฝ่ายรัฐบาลและฝ่ายค้านจึงมักมาเยี่ยมเยือนวัดแห่งนี้อยู่บ่อยครั้ง

## ดูเพิ่ม
*อุโบสถกัลยาณี

## อ้างอิง

## แหล่งข้อมูลอื่น
*
*Official website (click here for archived version)
*Listing on a site devoted to Buddhist temples of Sri Lanka

หมวดหมู่:วัดในประเทศศรีลังกา
แม่น้ำกาฬณี

**แม่น้ำกาฬณี** () เป็นแม่น้ำในประเทศศรีลังกา มีความยาว  เป็นแม่น้ำที่ยาวเป็นอันดับสี่ของประเทศ ไหลจากทิวเขาศรีปาทะไปจนถึงโคลัมโบ แม่น้ำสายนี้ไหลผ่านหรือมีพรมแดนติดกับเขตนุวระอิฬิยะ, รัตนปุระ, เคกอลล์, คัมปหะ และเขตโคลัมโบ แม่น้ำกาฬณียังไหลผ่านโคลัมโบเมืองหลวงของศรีลังกา และเป็นแหล่งน้ำอุปโภคบริโภค 80% ของเมือง  

## อ้างอิง

หมวดหมู่:แม่น้ำในประเทศศรีลังกา
เสี่ยวหฺวางเหมิน

**เสี่ยวหฺวางเหมิน** () เป็นตำแหน่งของขันทีในยุคราชวงศ์ฮั่น ตำแหน่งนี้ได้รับเบี่้ยหวัด 600 ต้าน (石) มีหน้าที่หลักในการรับและส่งสารระหว่างพระราชวังกับราชสำนักส่วนนอก

ความรับผิดชอบของเสี่ยวหฺวางเหมิน ได้แก่ คอยตามเสด็จจักรพรรดิ, รับฎีกาของราชเลขาธิการ (尚書 *ช่างชู*), ประกาศพระราชโองการของจักรพรรดิ และประสานการติดต่อระหว่างจักรพรรดิกับเหล่าสนมนางในทั้งภายในและภายนอกพระราชวัง

ความรับผิดชอบและระดับอำนาจของตำแหน่งเสี่ยวหฺวางเหมินมีการเปลี่ยนแปลงไปตามกาลเวลา

## เสี่ยวหฺวางเหมินที่มีชื่อเสียง
*ไช่ หลุน (蔡伦; –121)
*สิบเสียงสี (十常侍 *ฉือฉางชื่อ*; กลางคริสต์ทศวรรษที่ 2)
*เทาเจียด (曹節 *เฉา เจี๋ย*;  ค.ศ. 125–181)

## หมายเหตุ

## อ้างอิง

## บรรณานุกรม
* 
* 

หมวดหมู่:ขันทีในยุคราชวงศ์ฮั่น
ตำบลป่าแป๋ (อำเภอแม่แตง)

**ป่าแป๋** เป็นตำบลในอำเภอแม่แตง จังหวัดเชียงใหม่ ประเทศไทย ใน พ.ศ. 2567 ตำบลนี้มีประชากร 5,994 คน แบ่งออกเป็น 13 หมู่บ้าน

## เขตบริหาร
ตำบลนี้แบ่งออกเป็น 13 หมู่บ้าน ดังนี้

### การปกครอง
ตำบลนี้ปกครองโดยองค์การบริหารส่วนตำบลป่าแป๋

## อ้างอิง
หลงเส

**หลงเส**  ในภาษาจีนกลางเรียกว่า **หล่งซีจฺวิ้น** () เป็นกุ๋น (郡 *จฺวิ้น*) หรือเมืองของจีนสมัยราชวงศ์ อยู่ในมณฑลกานซู่ (甘肅) ในปัจจุบัน ชื่อ "หลงเส" (หล่งซี) เป็นการระบุถึงตำแหน่งที่ตั้งของเมืองซึ่งอยู่ทางตะวันตกของเขาหล่ง (隴山 *หล่งชาน*) ซึ่งเป็นส่วนใต้ของเทือกเขาลิ่วผาน (六盘山 *ลิ่วผานชาน*)

## ราชวงศ์จิ๋น
เมืองหลงเสจัดตั้งขึ้นโดยจิ๋นซีฮ่องเต้ (秦始皇帝 *ฉินฉื่อหฺวางตี้*) แห่งราชวงศ์จิ๋น (秦 *ฉิน*) เดิมมีพื้นที่ครอบคลุมอาณาบริเวณทั้งหมดทางตะวันตกของเขาหลงที่เป็นของจักรวรรดิจิ๋น โดยมีที่ว่าการอยู่ที่เต๊กโตเสีย (狄道 *ตี๋เต้า*; ปัจจุบันคือเมืองเถาหยางในอำเภอหลินเถา) พื้นที่นี้รวมถึงส่วนใหญ่ของหุบเขาแถบแม่น้ำอุยโห (渭河 *เว่ย์เหอ*) ตอนบน เส้นทางคมนาคมหลักของเมืองคือถนนหล่ง (隴道 *หล่งเต้า*; ตั้งชื่อตามชื่อของภูเขา) ซึ่งน่าจะตัดผ่านตามแนวทางรถไฟสายตะวันตกจากซีอาน (西安) ในปัจจุบัน แม้ว่าพื้นที่ส่วนใหญ่ที่อยู่ใกล้แม่น้ำเป็นที่ลุ่มในช่วงเวลานั้น อาณาบริเวณนี้ถูกใช้เป็นฐานที่มั่นสำหรับการยกทัพขึ้นไปตามแม่น้ำเจ้าซุย (洮水 *เถาฉุ่ย*) และแม่น้ำฮองโห (黃河 *หฺวางเหอ*) ตอนบน

เจ้าเมืองคนแรกของเมืองหลงเสคือหลี่ ฉง (李崇) ซึ่งถือเป็นต้นตระกูลคนสำคัญของตระกูลหลี่ (李)

## ราชวงศ์ฮั่น
ในรัชสมัยพระเจ้าฮั่นบู๊เต้ (漢武帝 *ฮั่นอู่ตี้*) แห่งราชวงศ์ฮั่นตะวันตก (西漢 *ซีฮั่น*) ระหว่างที่พระองค์เสด็จประพาสแอ่งถาหลี่มู่ (塔里木盆地 *ถาหลี่มู่เผินตี้*) พระองค์ทรงจัดตั้งเมืองเทียนซุย (天水郡 *เทียนฉุ่ยจฺวิ้น*) เพื่อควบคุมหุบเขาแถบแม่น้ำอุยโหทางตะวันตกของเขาหล่ง ส่วนใต้ของเมืองหลงเสดั้งดิมที่ควบคุมบริเวณแม่น้ำฮั่นซุย (漢水 *ฮั่นฉุ่ย*) และแม่น้ำไป๋หลงเจียง (白龍江) ได้รับการจัดตั้งใหม่เป็นเมืองปูเต๋า (武都郡 *อู่ตูจฺวิ้น*) เมืองหลงเสส่วนที่เหลือมีอำเภอใต้การปกครอง 11 อำเภอทางตะวันตกสุดของหุบเขาแถบแม่น้ำอุยโหและแม่น้ำเจ้าซุย

ถนนหล่งที่ทอดเข้าสู่อาณาเขตของเมืองหลงเสถูกทำให้เป็นพื้นที่ทางการทหาร มีการตั้งกองกำลังรักษาการณ์และคลังอาวุธ และจัดตั้งหน่วยลาดตระเวน ทางเข้าสู่แม่น้ำอุยโหตอนล่างถูกย้ายจากตัวหุบเขาไปยังเชิงเขาดินลมหอบที่เวลานั้นปกคลุมด้วยป่าทางเหนือของเขาหล่ง ช่องเขาหล่งซึ่งเป็นจุดที่แคบที่สุดได้รับการเสริมการป้องกัน

ตั้งแต่สมัยของลิเฮา (呂后 *ลฺหวี่โฮ่ว*; ประมาณ 190 ปีก่อนคริสตกาล) พื้นที่บริเวณเมืองหลงเสถูกชนเผ่าซฺยงหนู (匈奴) โจมตีบ่อยครั้ง

## ราชวงศ์จิ้น
ในยุคราชวงศ์จิ้นตะวันตก (西晉 *ซีจิ้น*) เมืองหลงเสมีเพียง 4 อำเภอที่อยู่ใต้การปกครอง 

## ราชวงศ์สุย
ในยุคราชวงศ์สุย (隋) เมืองหลงเสมีอำเภอเพิ่มขึ้นเป็น 5 อำเภอ 

## ราชวงศ์ถัง
ในยุคราชวงศ์ถัง (唐) เมืองหลงเสถูกควบคุมเข้ากับมณฑลเว่ย์โจว (渭州) ชื่อ "หลงเส" หรือ "หล่งซี" ยังคงปรากฏในปัจจุบันในชื่ออำเภอหล่งซี (隴西縣 *หล่งซีเซี่ยน*)

## หมายเหตุ

## อ้างอิง

หมวดหมู่:จฺวิ้นของราชวงศ์ฮั่น
ศรีเทวี

**ศรีเทวี กปูร** (; ; ) (ชื่อเกิด **ศรี อัมมา ยังกัร อัยยัปปัณ** (); 13 สิงหาคม ค.ศ. 1963 – 24 กุมภาพันธ์ ค.ศ. 2018) หรือรู้จักในชื่อเดี่ยวว่า **ศรีเทวี** (; ; ) เป็นนักแสดงชาวอินเดียที่ทำงานในภาพยนตร์ภาษาเตลูกู, ทมิฬ, ฮินดี, มลยาฬัม และ กันนาดา เธอได้รับการยกย่องว่าเป็น "ซุเปอร์สตาร์หญิงคนแรก" ของวงการภาพยนตร์อินเดีย และได้รับรางวัลมากมาย รวมถึงรางวัลภาพยนตร์แห่งชาติ รางวัลฟิล์มแฟร์ 7 รางวัล (รางวัลฟิล์มแฟร์ความสำเร็จตลอดชีวิต รางวัลฟิล์มแฟร์ 3 รางวัล รางวัลฟิล์มแฟร์สาขาภาคใต้ 3 รางวัล) รางวัลภาพยนตร์รัฐทมิฬนาฑู รางวัลภาพยนตร์รัฐเกรละ และรางวัลนันดี อาชีพการแสดงของศรีเทวีมีระยะเวลากว่า 50 ปี ในหลากหลายแนวภาพยนตร์ เธอเป็นที่รู้จักจากบุคลิกที่เงียบขรึมและเก็บตัวนอกจอ แต่มีบุคลิกที่ดื้อรั้นและพูดจาตรงไปตรงมาบนจอภาพยนตร์ โดยมักรับบทเป็นผู้หญิงที่มีความมุ่งมั่น ในปี ค.ศ. 2013 ศรีเทวีได้รับเกียรติให้ได้รับรางวัลปัทมศรี ซึ่งเป็นรางวัลพลเรือนสูงสุดอันดับสี่ของประเทศ

ศรีเทวีเริ่มแสดงภาพยนตร์ภาษาทมิฬครั้งแรกเมื่ออายุเพียง 4 ปี ในปี ค.ศ. 1967 เริ่มแสดงบทนำตั้งแต่เด็กในปี ค.ศ. 1969 เริ่มในฐานะนักแสดงผู้ใหญ่เมื่ออายุได้ 13 ปี ในปี ค.ศ. 1976 จากนั้นจึงได้เป็นนักแสดงนำหญิงอย่างรวดเร็ว ก่อนจะแสดงภาพยนตร์ภาษาฮินดีครั้งแรกในปี ค.ศ. 1979 จากนั้นจึงได้แสดงภาพยนตร์ในอีกหลายเรื่องในหลายภาษาจนกระทั่งเรื่องสุดท้ายในปี ค.ศ. 2017 ซึ่งเป็นเรื่องที่ 300 ของเธอพอดี

เมื่อวันที่ 24 กุมภาพันธ์ ค.ศ. 2018 เธอถูกพบเสียชีวิตในห้องพักที่โรงแรมญุมัยเราะฮ์ เอมิเรตส์ ทาวเวอร์ส ในดูไบ สหรัฐอาหรับเอมิเรตส์ โดยสาเหตุระบุว่าเป็นอุบัติเหตุจากการจมน้ำ ข่าวการเสียชีวิตของเธอได้รับการนำเสนออย่างกว้างขวางในสื่ออินเดียและสื่อต่างประเทศ เธอแต่งงานกับโบนี กปูร โปรดิวเซอร์ภาพยนตร์ และมีลูกสาวสองคนคือ ชานหวี และ ขุศี กปูร ซึ่งเป็นนักแสดงเช่นกัน

## อ้างอิง

## อ่านเพิ่มเติม
* 

## แหล่งข้อมูลอื่น

* 

หมวดหมู่:นักแสดงอินเดีย
หมวดหมู่:ชาวทมิฬ
หมวดหมู่:บุคคลจากรัฐทมิฬนาฑู
หมวดหมู่:เสียชีวิตจากการจมน้ำ
ปิยมหาราช

**ปิยมหาราช** อาจหมายถึง
* พระปิยมหาราช
* วันปิยมหาราช
* โรงเรียนปิยะมหาราชาลัย
* โรงเรียนสมเด็จพระปิยมหาราชรมณียเขต
* โรงพยาบาลพระปิยมหาราช
* โรงพยาบาลศิริราช ปิยมหาราชการุณย์
* โรงพยาบาลสมเด็จพระปิยมหาราชรมณียเขต
* พระบรมราชานุสาวรีย์สมเด็จพระปิยมหาราชและสมเด็จพระมหาธีรราชเจ้า
* พระบรมราชานุสาวรีย์สมเด็จพระปิยมหาราช ตำบลไทรโยค อำเภอไทรโยค จังหวัดกาญจนบุรี

## ดูเพิ่ม
* จุฬาลงกรณ์ (แก้ความกำกวม)
* มงกุฎ (แก้ความกำกวม)
* ประชาธิปก (แก้ความกำกวม)
* อานันทมหิดล (แก้ความกำกวม)
* ภูมิพล (แก้ความกำกวม)
* วชิราลงกรณ (แก้ความกำกวม)
* มหิดล (แก้ความกำกวม)
* สิริกิติ์ (แก้ความกำกวม)
* สิรินธร (แก้ความกำกวม)

หมวดหมู่:หน้าแก้ความกำกวมชื่อสถานที่
โกเสง

**โกเสง** มีชื่อในภาษาจีนกลางว่า **เกา เชิง** () เป็นตัวละครในนวนิยายอิงประวัติศาสตร์ในคริสต์ศตวรรษที่ 14 เรื่อง *[[สามก๊ก]]* (三國演義 *ซานกั๋วเหยี่ยนอี้*) เป็นรองขุนพลของเตียวโป้ (張寶 *จาง เป่า*) ขุนพลกบฏโจรโพกผ้าเหลืองผู้เป็นน้องชายของเตียวก๊ก (張角 *จาง เจฺว๋*)

โกเสงเป็นตัวละครสมมติในนวนิยาย *สามก๊ก* ไม่ปรากฏชื่อในบันทึกทางประวัติศาสตร์อย่างเป็นทางการ

## ในนวนิยาย ''สามก๊ก''
โกเสงปรากฏเป็นตัวละครในนวนิยาย *สามก๊ก* โดยถูกกล่าวถึงในตอนที่ 2 ของนวนิยาย ซึ่งเล่าว่า เมื่อ ค.ศ. 184 ในรัชสมัยพระเจ้าเลนเต้ (漢靈帝 *ฮั่นหลิงตี้*) แห่งราชวงศ์ฮั่นตะวันออก (東漢 *ตงฮั่น*) กบฏโพกผ้าเหลืองก่อการขึ้นในหลายมณฑล เตียวโป้ (張寶 *จาง เป่า*) ผู้มีตำแหน่งเป็นแตก๋งจงกุ๋น (地公將軍 *ตี้กงเจียงจฺวิน*) หรือขุนพลเจ้าแผ่นดินในกบฏโพกผ้าเหลืองและเป็นน้องชายของเตียวก๊ก (張角 *จาง เจฺว๋*) นำกบฏจำนวนประมาณ 80,000-90,000 คนไปตั้งมั่นอยู่หลังเขาบริเวณอำเภอโฉเหียง (曲陽 *ชฺวีหยาง*) จูฮี (朱儁 *จู จฺวิ้น*) ขุนพลราชองครักษ์หรือตงลงเจียง (中郎將 *จงหลางเจี้ยง*) คุมทัพหลวงของราชวงศ์ฮั่นยกไปรบกับเตียวโป้ เวลานั้นเล่าปี่ (劉備 *หลิว เป้ย์*) ติดตามมาในทัพของจูฮี จูฮีมอบหมายให้เล่าปี่คุมกองหน้าเข้าเผชิญหน้ากับกบฏโพกผ้าเหลือง เตียวโป้ส่งโกเสงที่เป็นรองขุนพลของตนออกไปรับมือกองหน้าที่เล่าปี่คุมมา เล่าปี่จึงให้เตียวหุย (張飛 *จาง เฟย์*) เข้ารบกับโกเสง รบกันได้ไม่ถึงเพลง เตียวหุยก็ใช้หอกอสรพิษ (蛇矛 *เฉอเหมา*) แทงโกเสงตกม้าเสียชีวิต

## ข้อเท็จจริงทางประวัติศาสตร์
บทพระราชประวัติพระเจ้าเลนเต้ และบทชีวประวัติฮองฮูสง (皇甫嵩 *หฺวางฝู่ซง*) ใน *[[โฮ่วฮั่นชู]]* (後漢書)  บันทึกว่าในช่วงระหว่างวันที่ 21 ธันวาคม ค.ศ. 184 และ 18 มกราคม ค.ศ. 185 ฮองฮูสงผู้เป็นขุนพลราชองครักษ์ฝ่ายซ้าย (左中郎將 *จั่วจงหลางเจี้ยง*) ร่วมทัพกับกัว เตี่ยน (郭典) เจ้าเมืองกิลกกุ๋น (鉅鹿郡 *จฺวี้ลู่จฺวิ้น*; อยู่ทางตอนใต้ของมณฑลเหอเป่ย์ในปัจจุบัน) เข้าโจมตีกองกำลังกบฏโพกผ้าเหลืองที่นำโดยเตียวโป้ ฮองฮูสงและกัว เตี่ยนเอาชนะกองกำลังของเตียวโป้ได้ที่อำเภอโฉเหียงล่าง (下曲陽縣 *เซี่ยชฺวีหยางเซี่ยน*; ทางตะวันตกของอำเภอจิ้นโจว นครฉือเจียจวง มณฑลเหอเป่ย์ในปัจจุบัน) เตียวโป้ถูกสังหารในที่รบ กบฏโพกผ้าเหลืองมากกว่า 10,000 คนภายใต้การบังคับบัญชาของเตียวโป้ยอมจำนนต่อกองทัพหลวงของราชวงศ์ฮั่นตะวันออก ใน *โฮ่วฮั่นชู* ไม่ปรากฏชื่อของโกเสงในเหตุการณ์ที่กบฏโพกผ้าเหลืองภายใต้การนำของเตียวโป้ถูกปราบปราม

บทชีวประวัติเล่าปี่ใน *[[สามก๊กจี่]]* (三國志 *ซานกั๋วจื้อ*) บันทึกว่าเมื่อกบฏโพกผ้าเหลืองก่อการเมื่อ ค.ศ. 184 เล่าปี่ได้นำกองกำลังทหารอาสาสมัครมาหนุนช่วยนายกองพันเจาเจ้ง (鄒靖 *โจว จิ้ง*) ในการปราบปรามกบฏโพกผ้าเหลืองในมณฑลอิวจิ๋ว (幽州 *โยวโจว*) จากความดีความชอบในการมีส่วนร่วมปราบกบฏ เล่าปี่จึงได้รับตำแหน่งเป็นผู้กำกับการอำเภอ (縣尉 *เซี่ยนเว่ย์*) ประจำอำเภออันห้อก้วน (安喜縣 *อานสี่เซี่ยน*) ใน *สามก๊กจี่* ไม่ปรากฏรายละเอียดนอกเหนือจากนี้ของการศึกปราบกบฏโพกผ้าเหลืองที่เล่าปี่มีส่วนร่วม รวมถึงไม่มีการระบุว่าเล่าปี่มีส่วนร่วมในการปราบกบฏโพกผ้าเหลืองภายใต้การนำของเตียวโป้ที่อำเภอโฉเหียงล่างซึ่งอยู่ในเขตเมืองกิลกกุ๋น มณฑลกิจิ๋ว (冀州 *จี้โจว*)

## ดูเพิ่ม
* รายชื่อบุคคลในยุคสามก๊ก
* รายชื่อตัวละครสมมติในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).
   
หมวดหมู่:ตัวละครสมมติในยุคสามก๊ก
หมวดหมู่:กบฏโพกผ้าเหลือง
ออปาร์ตชึสกา

**ออปาร์ตชึสกา** (, ) เป็นหมู่บ้านในเทศบาลบอบรอฟนิกิ เทศมณฑลลิปนอ จังหวัดกูยาวือ-ปอมอแช ประเทศโปแลนด์

## อ้างอิง
ดอญาเวเชริสกา

**ดอญาเวเชริสกา** () เป็นหมู่บ้านในเทศบาลวีเตซ ประเทศบอสเนียและเฮอร์เซโกวีนา

## ประชากร
ตามสำมะโน ค.ศ. 2013 หมู่บ้านนี้มีประชากร 567 คน

## อ้างอิง
กีฬาสกีนอร์ดิกผสมในโอลิมปิกฤดูหนาว 2026

**กีฬาสกีนอร์ดิกผสม** ในการแข่งขันโอลิมปิกฤดูหนาว 2026 จะจัดขึ้นที่สนามกีฬาสกีกระโดดเปรดาซโซ (สกีกระโดดไกล) และ ศูนย์สกีข้ามทุ่งและทวิกีฬาฤดูหนาว ฟาบีโอ คานาล (สกีครอสคันทรี) โดยมีการแข่งขันทั้งหมด 3 รายการ ระหว่างวันที่ 11–19 กุมภาพันธ์ ค.ศ. 2026

## การคัดเลือก

## ตารางการแข่งขัน
ตารางต่อไปนี้เป็นกำหนดการแข่งขันของทั้งสามรายการ

เวลาทั้งหมดเป็นเวลายุโรปกลาง (UTC+1)

## สรุปเหรียญรางวัล
### ตารางเหรียญ

## อ้างอิง

หมวดหมู่:สกีนอร์ดิกผสม
หมวดหมู่:โอลิมปิกฤดูหนาว 2026
การเลือกตั้งสมาชิกสภาโตเกเลาเป็นการทั่วไป พ.ศ. 2569

การเลือกตั้งทั่วไปจัดขึ้นในโตเกเลาเมื่อวันที่ 5 กุมภาพันธ์ พ.ศ. 2569 ตอนแรกมีการวางแผนจัดการเลือกตั้งในวันที่ 29 มกราคม พ.ศ. 2569 แต่จำต้องเลื่อน หลังสภาพอากาศเลวร้ายทำให้เรือข้ามฟากขนส่งหีบลงคะแนนล่าช้า การลงคะแนนเสียงเกิดขึ้นในนูกูโนนู อาตาฟู และฟากาโอโฟ รวมถึงอาปีอา ประเทศซามัว

ผู้มีสิทธิ์ลงคะแนนเสียงในแต่ละอะทอลล์จะเลือกไฟปูเล, ปูเลนูกู (นายกเทศมนตรี), ฮูอีเตาปูเลงาคนที่ 1 (ตัวแทนสภาคนแรก), ฮูอีเตาปูเลงาคนที่ 2 (ตัวแทนสภาคนที่สอง), ฮูอีเตาเลเลอา (ตัวแทนชาย) และฮูอีฟาตูปาเอปาเอ (ตัวแทนหญิง)

## ผลลัพธ์

## อ้างอิง
วิกิอินดาบา

**วิกิอินดาบา** () เป็นการประชุมระดับภูมิภาคสำหรับชาววิกิพีเดียในแอฟริกาทั้งในทวีปและพลัดถิ่น หัวข้อการนำเสนอและการสนทนารวมถึงโครงการของวิกิมีเดีย เช่น วิกิพีเดีย วิกิอื่น ๆ ซอฟต์แวร์โอเพนซอร์ส ความรู้เสรี เนื้อหาเสรี และผลกระทบของโครงการเหล่านี้ต่อทวีปแอฟริกา

## ผลกระทบโควิด-19
ก่อนการระบาดของโควิด-19 กลุ่มผู้ใช้งานพันธมิตรที่ได้รับเลือกให้เป็นเจ้าภาพจัดการประชุมจะจัดงานในรูปแบบพบปะกันจริง อย่างไรก็ตาม นับตั้งแต่การระบาดของโควิด-19 รูปแบบการจัดงานได้เปลี่ยนไปเป็นแบบผสมผสาน โดยผู้เข้าร่วมสามารถเข้าร่วมได้ทั้งทางออนไลน์และในสถานที่จริง ประเทศยูกันดาเป็นประเทศพันธมิตรล่าสุดที่จัดงานในรูปแบบออนไลน์ทั้งหมดใน ค.ศ. 2021 ซึ่งส่งผลให้จำนวนผู้เข้าร่วมเพิ่มขึ้นเป็นสองเท่าจากเมื่อครั้งที่จัดในรูปแบบพบปะกันจริง

## ภาพรวม

## ภาพ

File:Wiki Indaba Conference 2014, Day 3 28.jpg|2014
File:Wikipedia Meetup (Nov.12) (8 of 18).jpg|2016
File:Wiki Indaba 2017 group animation.gif|2017
File:Partnership Clinics-WikiIndaba 2018-08.jpg|2018
File:Wiki indaba 2019 day three 18 34 57 562000.jpeg|2019
File:BoT Session - Wiki Indaba 2022.jpg|2022
File:Wiki Indaba 2023 - Morocco - by Brahim FARAJI 05.jpg|2023


## ดูเพิ่ม
* วิกิแอฟริกา
* วิกิคอนเฟอเรนซ์อินเดีย
* วิกิคอนเฟอเรนซ์อเมริกาเหนือ
* 
* วิกิเมเนีย

## อ้างอิง

## แหล่งข้อมูลอื่น
*
กีฬาสกีลีลาในโอลิมปิกฤดูหนาว 2026

**กีฬาสกีลีลา** ในการแข่งขันโอลิมปิกฤดูหนาว 2026 จัดขึ้นที่ ลิวินโญ สโนว์ พาร์ก และ ลิวินโญ แอเรียลส์ แอนด์ โมกุลส์ พาร์ก ในแคว้นวาลเตลลินา ประเทศอิตาลี ระหว่างวันที่ 7–21 กุมภาพันธ์ ค.ศ. 2026 มีการแข่งขันทั้งหมด 15 รายการ เพิ่มขึ้นจาก 13 รายการในปี 2022 โดยรายการโมกุลคู่ (Dual moguls) จัดแข่งขันในโอลิมปิกเป็นครั้งแรก

## การคัดเลือก

## ตารางการแข่งขัน
ตารางต่อไปนี้เป็นกำหนดการแข่งขันของทั้ง 15 รายการ

รอบที่มีการแข่งขันชิงชนะเลิศแสดงด้วยตัวหนา

เวลาทั้งหมดเป็นเวลายุโรปกลาง (UTC+1)

## สรุปเหรียญรางวัล

### ตารางเหรียญ

## อ้างอิง

หมวดหมู่:สกีลีลา
หมวดหมู่:โอลิมปิกฤดูหนาว 2026